《题南宁宁指挥松桂轩》
宋代·邓林

高轩静对柳营开，嘉木曾和雨露栽。龙蛰嘘云从地起，兔灵分种自天来。

一庭晚翠笼毡帐，万斛秋香落酒杯。文武元戎襟度雅，定应谈笑奠南垓。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。